Basantara

Basantara, tembung garba saka 'basa' lan 'antara' yaiku basa sing digunakaké ing paguneman antara klumpukan wong sing beda basa biyungé. Mliginé arupa basa katelu sing séjé saka basa sing dicatur asli dening kaloro panutur. Basa iki uga karan basa parantara, basa dedagang, utawa basa umum.Viacheslav A. Chirikba, "The problem of the Caucasian Sprachbund" in Pieter Muysken, ed., From Linguistic Areas to Areal Linguistics, 2008, p. 31. 

Basantara wis ngrembaka ing saindhenging donya salawas babading manungsa. Kadhang amarga kanggo niaga (saéngga karan "basa dedagang" murih tumindak dol tinuku bisa kalakon). Bisa uga jalaran liya kaya kabudayan, agama, diplomasi, administrasi, lan kanggo lelinton desana (pertukaran informasi) antar nimpuna saka séjé nagara.   Tetembungan iki karan 'lingua franca' ing basa Inggris sing dijupuk saka 'Mediterranean Lingua Franca' (basantara Segara Tengah) abad tengahan. Yaiku basa pijin birid basa Roman sing piguna dening bakul-bakul ing cekungan Sagara Tengah wiwit abad ka-11 nganti abad ka-19. Basa donya —basa sing dicaturaké akèh wong saka manèka nagara— manawa bisa karan basantarané donya.